SA gimnastiekheldin in motorongeluk - Maroela Media
Mandy en Bianca Zoonekynd. Foto: Facebook.
Bianca Zoonekynd, een van Suid-Afrika se top-tuimel-en-trampoliengimnaste, was Maandag in 'n motorongeluk in Port Elizabeth betrokke.
Die ongeluk het 15 km van die gesin se huis in Theescombe plaasgevind. Zoonekynd (25) het slegs 'n paar dae gelede nog aan die Wêreldspele in Pole deelgeneem.
Sy het Suid-Afrika goed verteenwoordig en onder meer vyfde en sewende in haar items geëindig. Zoonekynd het in 2015 'n silwermedalje tydens die Wêreldspele gewen. Dit was dieselfde jaar dat haar ouerhuis afgebrand en sy 'n rugbesering opgedoen het.
Zoonekynd was glo Maandag op pad na 'n vriend wat slegte nuus ontvang het.
Mandy Zoonekynd, Bianca se ma, het gesê haar dogter het glo vir 'n bok uitgeswaai en beheer oor die motor verloor. "Die motor het omtrent vier keer gerol en sy is uit die motor geslinger."
Sy sterk tans aan in die hospitaal. Twee van haar ribbes is gebreek en sy het 'n gat in een van haar longe.
Mag sy volkome herstel! Ons gebede is met haar.
Baie jammer. Vertrou sy sal spoedig en volkome herstel
Sterkte en word gou gesond, bid vir volkome geneesing vir jou……..
Weereens 'n bewys hoe daar in SA voorkeur gegee word aan sekere sportsoorte. Dit skyn asof Maroela ook nie vorige prestasies van haar oor berig het? Ironies dat dit haar 'n tuimel uit 'n voertuig gekos het om die leser se aandag te trek en ek is nie sarkasties hieroor. Meisie, mag jy ten volle herstel om jou sport/gimnastiek verder te mag geniet.
Sterkte! Word gou gesond!
Glo en sien die sukses in jou toekoms geen en niks kan jou terughou met jou geliefdes se liefde en ondersteuning en JESUS se KRAG is ALLES moontlik.